Ehdotus neuvoston asetukseksi (EY) tonnikalaa (Thunnus thynnus) koskevan yhteisön tilastointijärjestelmän perustamisesta annetun asetuksen (EY) N:o 858/94 muuttamisesta /* KOM/98/0400 lopull. - CNS 98/0221 */



Virallinen lehti nro C 264 , 21/08/1998 s. 0010



Ehdotus neuvoston asetukseksi (EY) tonnikalaa (Thunnus thynnus) koskevan yhteisön tilastointijärjestelmän perustamisesta annetun asetuksen (EY) N:o 858/94 muuttamisesta (98/C 264/06) KOM(1998) 400 lopull. - 98/0221(CNS) (Komission esittämä 1 päivänä heinäkuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että kansainvälisessä yleissopimuksessa Atlantin tonnikalojen suojelusta, jäljempänä "ICCAT-yleissopimus", jossa yhteisö on osapuolena, päätettyjen tonnikalakannan sääntelytoimenpiteiden osana sopimuspuolet ovat ottaneet käyttöön tonnikalan pyyntiä ja tuontia koskevan tilastollisen kirjaamisjärjestelmän; tätä varten tarvittavista toimenpiteistä säädetään 12 päivänä huhtikuuta 1994 annetussa asetuksessa (EY) N:o 858/94 (1), edellä mainitun järjestelmän hallinnoinnin helpottamiseksi Euroopan yhteisössä ja sen jäsenvaltioissa ICCAT antoi marraskuussa 1996 kymmenennessä ylimääräisessä kokouksessaan San Sebastianissa suosituksen, jonka mukaan jäsenvaltio voisi vahvistaa tonnikalasaaliisiin liittyvät, toisen jäsenvaltion lipun alla purjehtivan aluksen laatimat tilastointiasiakirjat, tonnikalakannan hoitoa koskevien määräysten täydentämiseksi ICCAT antoi Madridissa 14-21 päivänä marraskuuta 1997 pidetyssä viidennessätoista sääntömääräisessä kokouksessaan suosituksen, jolla pyritään laajentamaan tilastollinen kirjaamismenettely myös tonnikalan jälleenvientiin; tämän vuoksi on syytä vahvistaa yksityiskohtaiset säännöt, joita sovelletaan erilaisiin kaupallisiin toimiin, joihin sisältyy yksi tai useampi jälleenvienti yhteisön tullialueelle tai yhteisön tullialueelta, sekä laatia tätä tarkoitusta varten jälleenvientitodistuksen malli, ja näiden toimenpiteiden käyttöönotto Euroopan yhteisössä edellyttää asetuksen (EY) N:o 858/94 muuttamista; tässä tilanteessa on suotavaa ajantasaistaa kyseisen asetuksen liitteessä II olevassa 2 kohdassa esitetty kolmansien maiden luettelo, ON ANTANUT TÄMÄN ASETUKSEN: 1 artikla Muutetaan asetus (EY) N:o 858/94 seuraavasti: 1. Lisätään 1 artiklaan luetelmakohta seuraavasti: "- CN-koodiin ex 0302 39, ex 0303 49, ex 0304 20 45, ex 1604 14 11, ex 1604 14 16 tai ex 1604 14 18 kuuluvan tonnikalan (Thunnus thynnus) jälleenvienti kolmanteen maahan". 2. Lisätään 2 artiklan jälkeen 2 a artikla seuraavasti: "2 a artikla 1. Kaikkien jäsenvaltion lipun alla purjehtivan aluksen pyydystämien ja kolmanteen maahan vietyjen tonnikalojen lähetysten mukana on oltava liitteessä I esitetty tilastointiasiakirja. 2. Lippujäsenvaltion tai sen jäsenvaltion, jossa tonnikalasaalis puretaan, toimivaltaiset viranomaiset voivat vahvistaa 1 kohdan mukaisesti laaditun tilastointiasiakirjan, edellyttäen että vastaavien tonnikalamäärien yhteisöstä vienti tapahtuu sen jäsenvaltion alueelta, jossa saalis on purettu. 3. Tilastointiasiakirjat 2 kohdan mukaisesti vahvistavien jäsenvaltioiden on tiedotettava asiasta lippujäsenvaltioille lähettämällä jäljennös vahvistamistaan asiakirjoista, sanotun kuitenkaan rajoittamatta 5 artiklan 1 kohdan soveltamista. 4. Jäsenvaltioiden on toimitettava komissiolle tämän asetuksen voimaantulosta alkaen tiedot 2 kohdassa tarkoitetuista toimivaltaisista viranomaisistaan; komissio välittää nämä tiedot muille jäsenvaltioille." 3. Lisätään 3 artiklaan kohta seuraavasti: "4. Kaikkien kolmannesta maasta tuotujen, ennen jälleenvientiä vapaaseen liikkeeseen yhteisössä luovutettujen tonnikalalähetysten mukana on oltava liitteessä III esitetty jälleenvientitodistus. Jälleenvientitodistus on täytettävä, allekirjoitettava ja vahvistettava 2 kohdassa tilastointiasiakirjan osalta säädettyjen yksityiskohtaisten sääntöjen mukaisesti; todistus luovutetaan sen jäsenvaltion toimivaltaisille viranomaisille, jossa tuote on luovutettu vapaaseen liikkeeseen." 4. Lisätään 3 artiklan jälkeen artikla seuraavasti: "3 a artikla 1. Kaikkien yhteisöön suuntautuvan tuonnin jälkeen kolmanteen maahan jälleenvietyjen tonnikalalähetysten mukana on oltava liitteessä III esitetty jälleenvientitodistus. 2. Asianomaiset toimijat täyttävät ja allekirjoittavat jälleenvientitodistukset aiheellisilta osin ja vastaavat siinä mainitsemistaan ilmoituksista. Jälleenvientitodistuksen mukana on oltava oikeaksi todistettu jäljennös alkuperäisestä 3 artiklassa mainitusta tilastointiasiakirjasta. 3. Jälleenvientiasiakirjan vahvistavat sen jäsenvaltion toimivaltaiset viranomaiset, josta jälleenvienti tapahtuu. 4. Jo aiemmin jälleenvietyä tonnikalaa jälleenvietäessä on laadittava ja vahvistettava uusi jälleenvientitodistus; tällaisessa tapauksessa uuteen jälleenvientitodistukseen on liitettävä oikeaksi todistetut jäljennökset niistä alkuperäisistä tilastointiasiakirjoista ja jälleenvientitodistuksista, jotka olivat tuotteen mukana." 5. Lisätään 5 artiklan 1 kohtaan luetelmakohta seuraavasti: "- Puolivuosittaiset tonnikalan eri kaupallisten esitysmuotojen määrät, jotka on luovutettu vapaaseen liikkeeseen jäsenvaltion alueella sen jälkeen, kun ne on jälleenviety kolmannesta maasta, jaoteltuina alkuperämaan mukaan." 6. Lisätään tämän asetuksen liite I liitteeksi III. 7. Korvataan liitteessä II oleva 2 kohta tämän asetuksen liitteellä II. 2 artikla Tämä asetus tulee voimaan . . . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 99, 19.4.1994, s. 1. LIITE I >KAAVION ALKU> "LIITE III JÄLLEENVIENTITODISTUKSEN MALLI Asiakirjan numero TONNIKALAN ICCAT-JÄLLEENVIENTITODISTUS VIENTIÄ KOSKEVA OSA 1. JÄLLEENMYYNTIMAA 2. JÄLLEENMYYNTIPAIKKA (paikkakunta, osavaltio tai maakunta, maa) 3. TUODUN KALAN KUVAUS Tuote F/FR TYYPPI (A) RD/GG/DR/FL/OT Paino (kg) Lippuvaltio Tuontipäivä (A): F = tuore, FR = jäädytetty, RD = kokonainen, GG = sisälmykset ja kidukset poistettu, DR = perattu, FL = kalafilee, OT = muut. Jos kyseessä on OT, tuotetyyppi on määriteltävä: 4. JÄLLEENVIEDYN KALAN KUVAUS Tuote F/FR TYYPPI (A) RD/GG/DR/FL/OT Paino (kg) (A): F = tuore, FR = jäädytetty, RD = kokonainen, GG = sisälmykset ja kidukset poistettu, DR = perattu, FL = kalafilee, OT = muut. Jos kyseessä on OT, tuotetyyppi on määriteltävä: 5. JÄLLEENVIEJÄN VAKUUTUS - Vakuutan, että edellä olevat tiedot ovat parhaan tietämykseni mukaan täydelliset, todenmukaiset ja virheettömät. Nimi Osoite Allekirjoitus Päiväys Lisenssin numero (tarvittaessa) 6. VIRANOMAISEN VAHVISTUS - Vastaan, että edellä olevat tiedot ovat parhaan tietämykseni mukaan täydelliset, todenmukaiset ja virheettömät. Allekirjoittajan nimi ja virka-asema Allekirjoitus Päiväys Virallinen leima TUONTIA KOSKEVA OSA TUOJAN VAKUUTUS - Vakuutan, että edellä olevat tiedot ovat parhaan tietämykseni mukaan täydelliset, todenmukaiset ja virheettömät. (Kauttakulkumaa) Nimi Osoite Allekirjoitus Päiväys Lisenssin numero (tarvittaessa) TUOJAN VAKUUTUS - Vakuutan, että edellä olevat tiedot ovat parhaan tietämykseni mukaan täydelliset, todenmukaiset ja virheettömät. (Kauttakulkumaa) Nimi Osoite Allekirjoitus Päiväys Lisenssin numero (tarvittaessa) TUOJAN VAKUUTUS - Vakuutan, että edellä olevat tiedot ovat parhaan tietämykseni mukaan täydelliset, todenmukaiset ja virheettömät. (Lopullinen määräpaikka) Nimi Osoite Allekirjoitus Päiväys Lisenssin numero (tarvittaessa) LOPULLINEN TUONTIPAIKKA: Paikkakunta Osavaltio tai maakunta Maa HUOMAUTUS: ENGLANNINKIELINEN KÄÄNNÖS ON LIITETTÄVÄ MUKAAN, JOS ASIAKIRJA ON TÄYTETTY JOLLAKIN MUULLA KIELELLÄ.">KAAVION LOOPU> LIITE II 2. ICCAT:n tunnustamat kolmannet maat, joiden tilastointiasiakirjan voi vahvistaa sitä tarkoitusta varten tunnustettu laitos, esimerkiksi kauppakamari: Etelä-Afrikka, Angola, Brasilia, Kanada, Kap Verde, Kiina, Korea, Norsunluurannikko, Kroatia, Amerikan yhdysvallat, Gabon, Ghana, Päiväntasaajan Guinea, Japani, Libya, Marokko, Guinea-Conakry, Venäjä, São Tomé ja Príncipe, Tunisia, Uruguay, Venezuela.